La primele jocuri din 2024, prevăzute în weekend, sunt absențe importante în efectivele conjudețenelor din Liga 3
În weekend sunt prevăzute primele jocuri oficiale din eșalonul terț, în care activează 4 formații din Alba, în Seria 9. După o prelungită pauză, de 97 de zile, se reia Liga 3, vineri, 8 martie, la ora 15.00, fiind două întâlniri în care sunt implicate conjudețene. Astfel, pe "Arena Cugir" este primul derby "de Alba" al anului, între Metalurgistul Cugir (locul 7, 20 de puncte) și Industria Galda de Jos (penultima poziție, 9 puncte), iar în "orașul viorilor" se dispută Avântul Reghin (locul 8, 11 puncte) – CS Universitar Alba Iulia (locul 4, 24 de puncte). Sâmbătă, 9 martie, la Zlatna, pe Stadionul "Minaur" este un meci "de totul sau nimic" pentru accederea în play-off, între CSM Unirea Alba Iulia (locul 6, 22 de puncte) și Unirea Ungheni (locul 3, 27 de puncte).
În runda inaugurală a primăverii din distribuțiile echipelor din județ vor lipsi o serie de jucători, absențe care aduc inerent dificultăți în alcătuirea primului unsprezece.
La gruparea de sub Drăgana, Lucian Itu nu poate conta pe M. Domșa și Vl. Popa, în recuperare după indisponibilități de durată, revenirea lor pe gazon fiind așteptată în perioada următoare.
De partea cealaltă, Industria Galda, singura formație care are un nou antrenor, Adorian Himcinschi, care l-a înlocuit pe Doru Oancea, nu se poate baza pe Suciu, Frențiu, Baghiu și Cioară – toți suspendați.
La CS Universitar Alba Iulia, Bruno Vienescu nu-i are la dispoziție în această confruntare pe apărătorii Niakate și R. Popa, titulari în toamnă, ambii suspendați.
Și "alb-negrii" din Cetatea Marii Uniri, conduși de Alexandru Pelici, acuză probleme de efectiv în condițiile în care Ciaun este suspedat, iar Frăsineanu, accidentat în stagiul din Antalya, va lipsi până la finele sezonului, fiind nevoit să suporte o intervenție chirurgicală la menisc
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
Duminică,10 martie, în optimile Cupei României, CSM Unirea Alba Iulia – Sporting Cluj, Under 19 și LPS Sebeș – CSC Dumbrăvița, Under 17
Duminică,10 martie, în optimile Cupei României, sunt confruntările CSM Unirea Alba Iulia – Sporting Cluj, Under 19 și LPS Sebeș – CSC Dumbrăvița, Under 17 În optimile de finală ale Cupei României sunt prevăzute disputele CSM Unirea Alba Iulia – Sporting Cluj, la Under 19 și LPS Sebeș – CSC Dumbrăvița, la Under 17, meciuri […]
Secțiune Articole Similare
-
Opinii - Comentariiacum 2 zile
-
Opinii - Comentariiacum 13 ore
FELICITARI de 8 MARTIE 2024. MESAJE și URARI de ZIUA FEMEII
-
Opinii - Comentariiacum 3 zile
-
Curier Județeanacum 4 ore
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Actualitateacum 7 ore
MESAJE de 8 Martie Ziua Femeii în engleză. Ziua Mamei – Felicitări şi urări în limba engleză
-
Ştirea zileiacum o zi